open-index/open-wikipedia-markdown huggingface dataset:
Τζοβάνι του Κόζιμο των Μεδίκων

O **Τζοβάνι** (ιταλ.: *Giovanni di Cosimo de' Medici*, 3 Ιουνίου 1421 - 23 Σεπτεμβρίου 1463) από τον Οίκο των Μεδίκων, ήταν τραπεζίτης και προστάτης της Τέχνης.

## Βιογραφία
Ήταν ο δευτερότοκος γιος του Κόζιμο κυβερνήτη της Φλωρεντίας και της Κοντεσίνας ντε' Μπάρντι, κόρης του Αλεσάντρο ντι Σότσο Μπάρντι, κόμη του Βέρνιο. Τον αποκαλούσαν και Τζοβάνι του Κόζιμο (Giovanni di Cosimo). Αδελφός του ήταν ο Πέτρος Α΄.

Έλαβε εκπαίδευση σύμφωνα με τις αρχές του Ανθρωπισμού και είχε μεγάλο ενδιαφέρον στη μουσική. Ο αδελφός του είχε αδύναμη υγεία και ο πατέρας τους προόριζε τον Τζοβάνι για διάδοχο στην Τράπεζα, έτσι από το 1438 διηύθυνε το υποκατάστημα της Φερράρα. Το 1454 εκλέχθηκε εκπρόσωπος συντεχνίας (prior) στο Συμβούλιο των 9 (Signoria) και ήταν μέλος της αντιπροσωπείας που υποδέχθηκε τον πάπα Πίο Β΄ στην πόλη. Το επόμενο έτος ο πατέρας του τον έκανε διευθυντή της τράπεζας των Μεδίκων, αλλά του Τζοβάνι αποσπούσαν την προσοχή οι Τέχνες και άλλες δραστηριότητες. Ο Κόζιμο δυσαρεστήθηκε και έβαλε τον Φραντσέσκο Σασέτι να τον επιβλέπει.

Ήταν διάσημος προστάτης των Τεχνών. Ανέθεσε στον Μικελότσο Μικελότσι το κτίσιμο της βίλας Μέντιτσι στο Φιέζολε, στο οποίο μάλλον συνέβαλε και ο Λέον Μπαττίστα Αλμπέρτι, φίλος του Τζοβάνι. Είχε μία μεγάλη συλλογή από γλυπτά, νομίσματα, χειρόγραφα, κοσμήματα, μουσικά όργανα, κά. Καλλιτέχνες που εργάστηκαν γι' αυτόν είναι οι: Μίνο ντα Φιέζολε, Ντεζιντέριο ντα Σετινιάνο, Ντονατέλλο, Ντομένικο Βενετσιάνο, Φιλίππο Λίππι, Πεζελίνο.

Τον πατέρα του κατά την εξορία τον υποστήριξε ο Νικολό Αλεσάντρι και το 1452 πάντρεψαν τα παιδιά τους: τον Τζοβάνι με τη Μαρία-Τζινέβρα. Η σύζυγος του Τζοβάνι επισκεπτόταν συχνά ιαματικά λουτρά για την υγεία της· εκεί δημιουργήθηκε μία παρέα γυναικών και συχνά αλληλογραφούσε με τις φίλες της. Η Μαρία-Τζινέβρα απεβίωσε το 1478.

Ο Τζοβάνι απεβίωσε το 1463, ένα έτος πριν τον πατέρα του και τάφηκε στη βασιλική του Σαν Λορέντζο. Στην Τράπεζα και στη διακυβέρνηση της Φλωρεντίας τον διαδέχθηκε ο μεγαλύτερος, αν και υπέφερε από ποδάγρα, αδελφός του. Αργότερα ο Πέτρος Α΄ έφτιαξε επιτύμβιο μνημείο γι' αυτόν, έργο του Αντρέα Βερόκιο.

## Οικογένεια
Το 1452 νυμφεύτηκε τη Μαρία-Τζινέβρα, κόρη του Νικολό Αλεσάντρι και είχε τέκνο τον:
* Κοζιμίνο π. 1454 - π. 1459, απεβίωσε 5 ετών.

## Πρόγονοι




## Παραπομπές


## Πηγές
* 
*

Κατηγορία:Οίκος των Μεδίκων
Αβεράρντο των Μεδίκων

O **Αβεράρντο**, ιταλ. *Averardo*, (1320 - 1363) από τον Οίκο των Μεδίκων ήταν πατέρας του Τζοβάνι ντι Μπίτσι, ιδρυτή της Τράπεζας των Μεδίκων.

## Βιογραφία
Γεννήθηκε το 1320 και ήταν ο μόνος γιος του Σαλβέστρο του επιλεγόμενου *κιαρίσιμο*, απεσταλμένου της Φλωρεντίας στη Βενετία και της Λίζας Ντονάτι, κόρης του Σινιμπάλντο Ντονάτι. 

Πήρε το όνομά του από τον θρυλικό ιππότη του Μεσαίωνα Αβεράρντο, από τον οποίο οι Μέδικοι ισχυριζόταν ότι κατάγονται. Εξάδελφός του ήταν ο Τζουλιάνο, γιος του Τζοβένκο, ιδρυτών νεότερου κλάδου των Μεδίκων, που οι απόγονοί τους θα γίνουν κύριοι του Οταϊάνο. Τρίτος εξάδελφός του ήταν ο Σαλβέστρο, γιος του Αλαμάνο των Μεδίκων.

Ο Αβεράρντο είναι ο πατέρας του Τζοβάνι ντι Μπίτσι εμπόρου μαλλιού, που όταν πλούτισε δάνειζε χρήματα και τελικά ίδρυσε την Τράπεζα των Μεδίκων. Ο ίδιος ο Τζοβάνι απεβίωσε το 1363.

## Οικογένεια
Νυμφεύτηκε την Τζακόπα Σπίνι και είχε τέκνα:
* Τζοβάνι ντι Μπίτσι π. 1360-1429, τραπεζίτης.
* Φραντσέσκο, απεβ. 1402.
* Αντωνία.

## Πρόγονοι




## Παραπομπές


## Πηγές
*
*

## Εξωτερικοί σύνδεσμοι
*PBS - Medici: Godfathers of the Renaissance
*THE MEDICI Genealogical tree from Florence Art Guide - The Renaissance
*Medici Family from The Galileo Project
*Image of Medici family tree

Κατηγορία:Οίκος των Μεδίκων
Ένγκελμπερτ Χούμπερντινκ

Ο **Έγκελμπερτ Χούμπερντινκ** (γερμ.: *Engelbert Humperdinck*, 1 Σεπτεμβρίου 1854 - 27 Σεπτεμβρίου 1921) ήταν Γερμανός συνθέτης. Δημοφιλές έργο του ήταν η παραμυθένια όπερα *Χάνσελ και Γκρέτελ*.

Γεννήθηκε στο Ζίγκμπουργκ το 1854. Σε παιδική ηλικία και ενώ μάθαινε πιάνο έγραψε την πρώτη του σύνθεση σε ηλικία επτά χρονών. Έγραψε επίσης δύο έργα σε ηλικία 13 χρονών. Οι γονείς του όμως τον πίεσαν να σπουδάσει αρχιτεκτονική. Ο Χούμπερντινκ όμως συνέχισε τα μαθήματα μουσικής στο Ωδείο της Κολωνίας. 
Το 1876, πήγε με υποτροφία στο Μόναχο, όπου σπούδασε μουσική. Το 1879 κέρδισε το πρώτο του βραβείο από το ίδρυμα Μέντελσον στο Βερολίνο. Πήγε στην Ιταλία και γνωρίστηκε με τον Βάγκνερ στη Νάπολη. Αφού βραβεύτηκε και δεύτερη φορά, περιόδευσε στην Ιταλία, Γαλλία, και Ισπανία και δίδαξε δύο χρόνια στο Gran Teatre del Liceu Ωδείο στη Βαρκελώνη. Επέστρεψε στην Κολωνία το 1887 και διορίστηκε καθηγητής στο Ωδείο του Δρ. Κωχ στη Φρανκφούρτη το 1890.

## Παραπομπές


## Εξωτερικοί σύνδεσμοι
* 

Κατηγορία:Γερμανοί συνθέτες όπερας
Κατηγορία:Συνθέτες του Ρομαντισμού
Κατηγορία:Γερμανοί συνθέτες κλασικής μουσικής
Ένγκελμπερτ (τραγουδιστής)

Ο **Ένγκελμπερτ Χούμπερντινκ** (αγγλ. *Engelbert Humperdinck*, γενν. 1936), γεννημένος ως **Άρνολντ Τζορτζ Ντόρσεϊ** (*Arnold George Dorsey*), είναι Βρετανός ποπ τραγουδιστής. Απέκτησε διεθνή προβολή το 1967 με την ηχογράφηση του τραγουδιού *Release Me* (Ελευθέρωσέ με), καθώς και του *The Last Waltz* (Το Τελευταίο Βαλς), τα οποία βρέθηκαν στην κορυφή της βρετανικής λίστας κατάταξης επιτυχημένων τραγουδιών (UK Singles Chart) πουλώντας περισσότερα από ένα εκατομμύριο αντίτυπα το καθένα.

Ο Ντόρσεϊ γεννήθηκε το 1936 στο Μαντράς της τότε Βρετανικής Ινδίας (σήμερα Τσενάι, Ινδία). Πατέρας του ήταν ο ουαλικής καταγωγής Μέρβιν Ντόρσεϊ, υπαξιωματικός του Βρετανικού Στρατού, και μητέρα του η Όλιβ, γερμανικής καταγωγής. Η οικογένειά του μετακόμισε στο Λέστερ της Αγγλίας, όταν ήταν δέκα ετών. Αργότερα έδειξε ενδιαφέρον για τη μουσική και άρχισε να μαθαίνει σαξόφωνο. Στις αρχές της δεκαετίας του 1950 έπαιζε σαξόφωνο σε νυχτερινά μαγαζιά, αλλά θεωρείται ότι άρχισε να τραγουδάει στα τέλη της εφηβείας του.

Ο Χούμπερντινκ συνεχίζει να δίνει παραστάσεις και να περιοδεύει το 2026 σε ηλικία 89 ετών, έχοντας πουλήσει περισσότερους από 140 εκατομμύρια δίσκους παγκοσμίως. Έχει προγραμματίσει συναυλίες για το 2026 στις Ηνωμένες Πολιτείες, συμπεριλαμβανομένου του Λας Βέγκας, καθώς και παραστάσεις στη Νέα Ζηλανδία και την Αυστραλία.

## Παραπομπές


## Εξωτερικοί σύνδεσμοι
* 

Κατηγορία:Άγγλοι τραγουδιστές
Εμπορικό Λύκειο «Σάμος»

Το **Εμπορικό Λύκειο ''Σάμος'' ** ήταν εμπορική σχολή που λειτούργησε στη Σάμο από το 1898 έως το 1926.

## Ίδρυση
Το 1897 ο Μικρασιάτης Αλκιβιάδης Σπυρίδης υπέβαλε αίτηση για σύσταση Εμπορικού Λυκείου με την επωνυμία *Σάμος*. Η Γενική Συνέλευση έθεσε όμως κάποιους περιορισμούς, όπως η έδρα της Σχολής να βρίσκεται στο Βαθύ, η κυβέρνηση της ηγεμονίας της Σάμου να εγκρίνει το πρόγραμμα των μαθημάτων και τον εσωτερικό κανονισμό του Λυκείου και την γενική εποπτεία να την έχει η κυβέρνηση.
Στις 17 Οκτωβρίου 1898 συστήθηκε το Λύκειο. Στεγάστηκε σε διώροφο σπίτι ιδιοκτησίας Κ. Γιοκαρίνη.
Λόγω οικονομικών δυσχερειών άρχισε να παρακμάζει η Σχολή και το 1926 συγχωνέυθηκε με την ιδιωτική Εμπορική Σχολή Δημητρίου Παράσχου.
## Προέλευση μαθητών
Τον δεύτερο χρόνο λειτουργίας της Σχολής φοιτούσαν μαθητές τόσο από τη Σάμο όσο και από άλλα μέρη της Ελλάδας, όπως την Αττάλεια, Σμύρνη, Νέα Έφεσσο, Καστελλόριζο, Αϊδίνιο, Κρήνη, Λέρο, Αγχίαλο, Πειραιά, Σώκια, Ναύπακτο, Κάρπαθο, Κω, Κελεμπέσι.
## Μαθητές-δίδακτρα
Η Σχολή περιλάμβανε εσωτερικούς και εξωτερικούς μαθητές σε δυο τμήματα. Μορφωτικό για όσους ήταν μέχρι δώδεκα ετών και εμπορικό για μεγαλύτερους.Οι εσωτερικοί κατέβαλαν εικοσιέξι λίρες οθωμανικές για τροφή και δίδακτρα, ενώ οι εξωτερικοί μέχρι δώδεκα ετών πλήρωναν πενήντα έως εκατό φράγκα  και για το εμπορικό δέκα εικοσάφραγκα.

## Μαθήματα
Διδάχθηκαν θρησκευτικά, ελληνικά, μαθηματικά, εμπορικά,χημεία, γαλλικά,αγγλικά, τουρκικά,γερμανικά, γυμναστική, μουσική. Ενδεικτικό της έμφασης που δόθηκε στη μουσική ήταν η σύσταση φιλαρμονικής από τη σχολή με 25 πνευστά και αρχιμουσικό τον Γεώργιο Παλαμάρη.

## Παραπομπές


## Πηγές
*Παύλος Διακογιάννης, Η παιδεία στη Σάμο. Από την Τουρκοκρατία μέχρι σήμερα,εκδ.Σύλλογος προς Διάδοσιν Ωφελίμων Βιβλίων, Αθήνα,χ.χ

Κατηγορία:Ιστορία της Σάμου
Κατηγορία:Ελληνικά σχολεία κατά την Τουρκοκρατία
Κατηγορία:Εκπαιδευτικά ιδρύματα στην Ελλάδα
Σαλβέστρο των Μεδίκων

O **Σαλβέστρο**, ιταλ. *Salvestro*, (1331 - 1388) από τον Οίκο των Μεδίκων ήταν σημαιοφόρος και κοσμήτωρ της Φλωρεντίας .

## Βιογραφία
Ο Σαλβέστρο ή Συλβέστρο γεννήθηκε το 1331 και ήταν γιος του Αλαμάνο. Ήταν τρίτος ξάδελφος του Αβεράρντο των Μεδίκων, πατέρα του Τζοβάνι ντι Μπίτσι ιδρυτή της Τράπεζας των Μεδίκων.

Ήταν μέλος της τάξης των πατρικίων, αντίπαλος των Γουέλφων. Η πολιτική του στηρίχθηκε στην προσπάθεια αποκλεισμού των μικρών Συντεχνιών της πόλης. Το 1378 εκλέχθηκε σημαιοφόρος (gonfaloniere) στο Συμβούλιο των 9 (Signoria) της Φλωρεντίας και αντιτέθηκε στους Γουέλφους αναβιώνοντας νόμους που τοποθετούσαν περιορισμούς στην αριστοκρατία και μειώνοντας τη δύναμη του διοικητή. Οι ευγενείς ένιωσαν να απειλείται η υπόστασή τους και αντέδρασαν.

Το 1378, μαζί με άλλους 63 πολίτες, έγινε ιππότης. Ο σημαιοφόρος της δικαιοσύνης Μικέλε ντι Λάντο του έδωσε τους δασμούς από τα καταστήματα της Παλαιάς Γέφυρας, αλλά αργότερα η Συντεχνία των Κλωστοϋφαντουργών, καχύποπτη για τα προνόμια του Λάντο στις μεσαίες τάξεις, το πήρε πίσω.

Μετά τη στάση των ευγενών ακολούθησε η στάση των Μεγάλων και Μικρών Συντεχνιών. Οι κλωστοϋφαντουργοί (chiombi), που δεν είχαν εκπρόσωπο στο Συμβούλιο ως Συντεχνία, εξεγέρθηκαν και έκαψαν μερικά σπίτια των ευγενών. Όταν επιβλήθηκαν, ο Σαλβέστρο κυβέρνησε ουσιαστικά ως δικτάτορας. Το 1382 όμως η παράταξη των Γουέλφων ανέκτησε τη δύναμή της και τον εξόρισε. 
## Οικογένεια
Νυμφεύτηκε την Μπαρτολομέα Αλτοβίτι και γιος του ήταν ο:
* Αλαμάνο, νυμφεύτηκε τη Μαργαρίτα Κοβόνι.

## Παραπομπές


## Πηγές
*Niccolo Machiavelli's History of Florence

Κατηγορία:Οίκος των Μεδίκων
Ιούλιος των Μεδίκων

Ο **Ιούλιος**, ιταλ. *Giulio*,  (1533 με 1537 – 1598) από τον Οίκο των Μεδίκων, ήταν ο νόθος γιος του Αλεξάνδρου δούκα της Φλωρεντίας.

## Βιογραφία
Γεννήθηκε στο Πράτο της Φλωρεντίας και ήταν ο νόθος γιος του Αλεξάνδρου δούκα της Φλωρεντίας και μάλλον της Ταντέα Μαλασπίνα.

Ο Ιούλιος ήταν το πολύ τεσσάρων ετών όταν δολοφονήθηκε ο πατέρας του για να επανέλθει η Δημοκρατία. Όμως αυτό δεν έγινε και οι οπαδοί των Μεδίκων έψαχναν διάδοχο του δούκα. Βρήκαν τον Κόζιμο Α΄, τέταρτο ξάδελφο του πατέρα του. Ο Ιούλιος ήταν ο τελευταίος άρρην απόγονος του κύριου κλάδου των Μεδίκων, αλλά ήταν πολύ μικρός. Ο Κόζιμο Α΄ ανήκε σε πλάγιο κλάδο του Οίκου.

Ο Κόζιμο Α΄ τον πήρε στην Αυλή του και τον είχε υπό την κηδεμονία του. Το 1562 ο Κόζιμο Α΄ ίδρυσε το Τάγμα του Σαν Στέφανο, για τη μάχη των πειρατών και των Τούρκων στη Μεσόγειο και έκανε τον Ιούλιο πρώτο ιππότη του Τάγματος. Ο Ιούλιος ήταν ναύαρχος του Τάγματος το διάστημα 1563-66 και το 1565 εστάλη να βοηθήσει τους Ιωαννίτες ιππότες, που τους πολιορκούσαν στη Μάλτα οι Οθωμανοί. Εστάλη ως πρέσβης στη Μάντουα το 1565 και στη Ρώμη το 1571 και το 1573.

## Οικογένεια
Νυμφεύτηκε την Λουκρέτσια Γκαετάνι και είχαν τέκνα:
* Κατερίνα, απεβ. 1634, Βενεδικτίνη μοναχή.

Είχε και δύο φυσικά τέκνα, τα εξής:
* (νόθος) Κόζιμο, ιππότης του Τάγματος του Σαν Στέφανο.
* (νόθος) Τζουλιάνο.

## Πρόγονοι





## Παραπομπές


## Εξωτερικοί σύνδεσμοι
* Alessandro de Medici PBS

Κατηγορία:Οίκος των Μεδίκων
Λάμπα λάβας

μικρογραφία|268x268εσ|Μια πρωτότυπη λάμπα λάβας Mathmos Astro
Η **Λάμπα λάβας** (ή **λάμπα Άστρο**) είναι ένα καινοτόμο διακοσμητικό, εφευρέθηκε το 1963 από τον Βρετανό λογιστή Έντουαρντ Κρέιβεν Γουόκερ, ο οποίος είναι ιδρυτής της βρετανικής εταιρίας φωτισμού Mathmos. Η λάμπα αποτελείται από ένα σβώλο ενός ειδικού έγχρωμου μίγματος κεριού μέσα σε ένα γυάλινο δοχείο το υπόλοιπο του οποίου περιέχει ένα διαυγές ή διαφανές υγρό. Το δοχείο τοποθετείται στη συνέχεια σε ένα κουτί που περιέχει ένα λαμπτήρα πυρακτώσεως του οποίου η θερμότητα προκαλεί προσωρινή μείωση της πυκνότητας και ιξώδωση του κεριού. Το θερμαινόμενο κερί ανεβαίνει μέσα από το περιβάλλοντα υγρό, ψύχεται, χάνει την άνωση του, και τελικά πέφτει πίσω στο κάτω μέρος του δοχείου σε έναν κυκλικό πάτο. Οι λάμπες έχουν σχεδιαστεί σε μια ποικιλία από στυλ και χρώματα.

## Σημειώσεις

μικρογραφία|245x245εσ|Μια μπλε λάμπα λάβας

## Εξωτερικοί σύνδεσμοι
*Official site (UK)
*How Do Lava Lamps Work?  (from The Straight Dope)
*How Liquid Motion Lamps Work (from howstuffworks.com)
*Basics of lava-lamp convection, by Balázs Gyüre and Imre M. Jánosi, *Phys. Rev. E*, **80**, 046307 (2009).
* Lava lamps creators mark 50 years of 1960s icon - BBC News
* The history of the original lava lamp - Flow of lava

Κατηγορία:Ηλεκτρικοί λαμπτήρες
Κατηγορία:Φωτισμός
Κορνέλις φαν Πούλενμπουργκ

Ο **Κορνέλις φαν Πούλενμπουργκ** (ολλανδικά: **Cornelis van Poelenburgh** ή **Cornelis van Poelenburch** 1594 – 12 Αυγούστου 1667)) ήταν Ολλανδός ζωγράφος και σχεδιαστής της Χρυσής Ολλανδικής Εποχής στη ζωγραφική. Ήταν η ηγετική φυσιογνωμία της πρώτης γενεάς Ολλανδών τοπιογράφων που δραστηριοποιήθηκαν στη Ρώμη στις αρχές του 17ου αιώνα. Έγινε γνωστός για τους μικρών διαστάσεων πίνακές του, που απεικόνιζαν ιταλικού ύφους τοπία με μικρές μορφές που αναπαριστούσαν βιβλικές ή μυθολογικές σκηνές ντυμένες με ενδύματα της εποχής του ζωγράφου.

## Βιογραφία
Δεν είναι γνωστό σε ποιο μέρος γεννήθηκε. Έχει διασωθεί στην Ουτρέχτη ένα υπογεγραμμένο έγγραφο, στο οποίο αναφέρεται ως εξαετής και γιος του Σίμον φαν Πούλενμπουρχ (Simon van Poelenburch), πρωτοσύγγελου της Καθολικής Εκκλησίας. Αρχικά εκπαιδεύτηκε με τον Άμπραχαμ Μπλούμερτ και τα πρώτα υπογεγραμμένα έργα του χρονολογούνται από το 1620. Πραγματοποίησε ταξίδι στη Ρώμη, όπου επηρεάστηκε από τον Άνταμ Ελζχάιμερ και έγινε ιδρυτικό μέλος των *[[Bentvueghels]]*, της οργάνωσης Φλαμανδών και Ολλανδών ζωγράφων που δραστηριοποιούνταν στη Ρώμη. Οι *Bentveughels* συνήθιζαν να αποδίδουν προσωνύμιο σε κάθε μέλος τους και το προσωνύμιο του φαν Πούλενμπουργκ ήταν "satiro" (σάτυρος). Ως πάτρονές του αναφέρονται μερικοί Ρωμαίοι Καρδινάλιοι.

Ο Κάρολος Α΄ της Αγγλίας τον κάλεσε στην Αγγλία, όπου δημιούργησε μικρών διαστάσεων πίνακες (αποκαλούνται *cabinet paintings*). Επέστρεψε στην Ουτρέχτη, όπου και απεβίωσε λίγα χρόνια μετά τον Δάσκαλό του, Μπλούμερτ. Οι "πλέον σημαντικοί και γνωστοί" μαθητές του ήταν οι Ντανιίλ Φερτάνχεν, Ντιρκ φαν ντερ Λίσσε, Φρανσουά Φερβίλτ και Γιαν φαν Χενσμπέρχεν. Ο Άρνολντ Χαουμπράκεν ισχυρίζεται ότι καλύτερος μαθητής του ήταν ο Γιαν φαν ντερ Λάις (Jan van der Lijs) από τη Μπρέντα και όχι ο Ντιρκ φαν ντερ Λίσσε (Dirck van der Lisse) από τη Χάγη. Ο Χαουμπράκεν στη συνέχεια αναφέρει τους Φερτάνχεν, Φερβίλτ, Βάρναρντ φαν Ράισεν από το Μπόμμελ και Βίλλεμ φαν Στέινρεϊ, ανεψιό του. Tο Ολλανδικό Ίδρυμα Ιστορίας της Τέχνης αναφέρει, επίσης, τον Λάουρενς Μπαράτα.

## Έργο
Ζωγράφισε κυρίως μικρών διαστάσεων τοπία με μυθικές ή θρησκευτικές μορφές ή εδάφια, σε ύφος που αργότερα θα γινόταν εμφανές σε έργα του Κλωντ Λορραίν. Τα πρώτα του έργα έχουν ύφος παρόμοιο με του Μπαρτολομέους Μπρέινμπεργκ, σε τέτοιο βαθμό που ορισμένα έργα είναι δύσκολο να ξεχωρίσει κανείς ποιος τα δημιούργησε. 

## Φωτοθήκη

## Παραπομπές


## Δείτε επίσης
* Ζωγραφική της ολλανδικής Χρυσής Εποχής
* Κατάλογος Ολλανδών ζωγράφων

## Εξωτερικοί σύνδεσμοι
*

Κατηγορία:Ολλανδοί ζωγράφοι
Κατηγορία:Ολλανδοί ζωγράφοι της Χρυσής Εποχής
Αριθμός του Θηρίου

Ο **αριθμός του θηρίου** (κοινή ελληνιστική: Ἀριθμὸς τοῦ θηρίου) συνδέεται με το Θηρίο της Αποκάλυψης στο κεφάλαιο 13, στίχος 18 της ''Αποκαλύψεως'' του Ιωάννη. Στα περισσότερα χειρόγραφα της Καινής Διαθήκης και στις μεταφράσεις της Βίβλου, ο αριθμός του θηρίου είναι **εξακόσια εξήντα έξι** ή  (στους ελληνικούς αριθμούς το  αντιπροσωπεύει το 600, το  αντιπροσωπεύει το 60, και το  αντιπροσωπεύει το 6).  Στον *[[Πάπυρος 115|Πάπυρο 115]]* καθώς και άλλες αρχαίες πηγές δίνουν τον αριθμό του θηρίου ως χιϛ ή χιϲ (μεταγράψιμο σε αραβικούς αριθμούς ως **616**), όχι 666. Κριτικές εκδόσεις του ελληνικού κειμένου, όπως το *[[Novum Testamentum Graece]]*, σημειώνουν το χιϛʹ ως παραλλαγή.

Ο Ειρηναίος της Λυών (2ος αιώνας μ.Χ.), παρότι γνώριζε την παραλλαγή 616, υποστήριξε ρητά την ανάγνωση 666. Στο έργο του *Κατὰ Αἱρέσεων* (V, 30), αναφέρει ότι κάποιοι είχαν μεταδώσει προσωπικά από τον Απόστολο Ιωάννη —ο οποίος παραδοσιακά θεωρείται ο συγγραφέας της *Αποκαλύψεως*— πως ο αριθμός ήταν 666. Επίσης, σημειώνει πως υπήρξαν παλαιογραφικά σφάλματα και παρανοήσεις, αλλά θεωρούσε το 666 ως τη σωστή εκδοχή.

Κατά τον 4ο αιώνα, ο Ιερώνυμος, κατά τη διόρθωση της υφιστάμενης λατινικής μετάφρασης της Καινής Διαθήκης (*[[Vetus Latina]]*), διατήρησε τον αριθμό 666, παρότι η λατινική εκδοχή του Τυχωνίου (DCXVI) και μία αρμενική μετάφραση περιείχαν την παραλλαγή 616.

Το 2005, ένα απόσπασμα από τον Πάπυρο 115 (𝔓115/ *P. Oxy. 4499*) που είχε ανακαλυφθεί στην Οξυρρύγχο εντοπίστηκε στο Μουσείο Ashmolean του Πανεπιστημίου της Οξφόρδης. Το χειρόγραφο αυτό, ίσως το αρχαιότερο γνωστό αντίγραφο του κεφαλαίου 13 της *Αποκαλύψεως* (μαζί με τον 𝔓47), δίνει ως αριθμό του θηρίου το 616 (). Το *[[Παλίμψηστο του Εφραίμ του Σύρου]]*, το οποίο ήταν ήδη γνωστό πριν την εύρεση του 𝔓115 και είναι μεταγενέστερος αυτού, περιέχει τον αριθμό 616 γραμμένο ολογράφως: .

Οι δύο αυτές πηγές έχουν οδηγήσει αρκετούς μελετητές να θεωρήσουν ότι ο αρχικός αριθμός του θηρίου μπορεί να ήταν το **616**. Σύμφωνα με τον Paul Louis Couchoud, «ο αριθμός 666 αντικατέστησε το 616 είτε λόγω αναλογίας με το 888, τον αριθμό του ονόματος "Ιησοῦς" στα ελληνικά (Gustav Adolf Deissmann), είτε επειδή το 666 είναι τριγωνικός αριθμός, δηλαδή το άθροισμα των πρώτων 36 φυσικών αριθμών (1 + 2 + 3 + ... + 36 = 666)».

## Παραπομπές
Αλκυόνη (αστέρας)

Η **Αλκυόνη** ή **η Ταύρου** είναι πολλαπλό αστρικό σύστημα, που εμφανίζεται στον αστερισμό Ταύρο. Απέχει περίπου 440 έτη φωτός από τον Ήλιο και είναι το φωτεινότερο αστέρι του αστερισμού στο ανοικτό σμήνος των Πλειάδων, το οποίο είναι ένα νεαρό σμήνος με ηλικία 100 εκατομμυρίων ετών. Υπάρχουν μια σειρά από αμυδρούς αστέρες πολύ κοντά στην Αλκυόνη, τα οποία πιθανώς ανήκουν στο ίδιο σμήνος.

## Ονοματολογία
Το όνομα Αλκυόνη προέρχεται από την ελληνική μυθολογία: η Αλκυόνη ήταν μία από τις επτά Πλειάδες γνωστές ως κόρες του Άτλαντα. Οι αλκυονίδες ημέρες, που σύμφωνα με τον μύθο εμφανίζονται στα τέλη Ιανουαρίου κάθε έτους ως ημέρες με ηλιοφάνεια και καλοκαιρία, παίρνουν το όνομα τους από την Αλκυόνη η οποία μεσουρανεί στον ουρανό την εποχή αυτή. Στην Κινεζική γλώσσα ο αστέρας αποκαλείται *Mǎo sù liù* (Έκτος αστέρας της τριχωτής κεφαλής).

## Χαρακτηριστικά
Ο κύριος αστέρας Αλκυόνη A αποτελείται από τρία στοιχεία, εκ των οποίων το φωτεινότερο είναι ένας γίγαντας αστέρας τύπου B παρόμοιος με πολλούς αστέρες των Πλειάδων. Έχει φαινόμενο μέγεθος 2,87 (Απόλυτο μέγεθος= -2,39) ενώ η ακτίνα του είναι τουλάχιστον δέκα φορές μεγαλύτερη του Ήλιου. Η θερμοκρασία του είναι περίπου 13.000 K η οποία του προσδίδει φωτεινότητα 2400 φορές μεγαλύτερη από τον Ήλιο. H Αλκυόνη A έχει υψηλή περιστροφική ταχύτητα, που προσεγγίζει τα 149 χιλιόμετρα ανά δευτερόλεπτο και έχει δημιουργήσει ένα δίσκο αερίου γύρω από τον ισημερινό του αστέρα.

## Παραπομπές


## Δείτε επίσης
* Κατάλογος αστέρων του Ταύρου

## Εξωτερικοί σύνδεσμοι

*Jim Kaler's Stars, University of Illinois:ALCYONE (Eta Tauri) (αγγλικά)
*Alcyone and the Pleiades  (αγγλικά)

Κατηγορία:Αστέρες κύριας ακολουθίας τύπου A
Κατηγορία:Αστέρες κύριας ακολουθίας τύπου F
Κατηγορία:Γίγαντες αστέρες τύπου B
Κατηγορία:Πολλαπλά αστρικά συστήματα
Κατηγορία:Ταύρος (αστερισμός)
Κατηγορία:Πλειάδες (αστρονομία)
Κατηγορία:Αστέρες με ονομασία κατά Bayer
Drake (μουσικός)

Ο **Ώμπρεϊ Ντρέικ Γκρέιαμ** (γεννημένος στις 24 Οκτωβρίου 1986), γνωστός μονοσήμαντα ως Drake, είναι Καναδός ράπερ, τραγουδιστής και ηθοποιός. Φιγούρα με επιρροή στη λαϊκή μουσική, του έχει αποδοθεί η εκλαΐκευση των ευαισθησιών της R&B στους καλλιτέχνες χιπ χοπ. Κέρδισε την αναγνώριση πρωταγωνιστώντας ως Τζίμι Μπρουκς στην εφηβική δραματική σειρά του CTV Degrassi: The Next Generation (2001–2008), ο Drake ξεκίνησε την μουσική του σταδιοδρομία το 2006 με την κυκλοφορία του πρώτου του μίξτεϊπ, Room for Improvement (2006). Συνέχισε με τα μιξτέιπ Comeback Season (2007) και So Far Gone (2009) πριν υπογράψει με την Young Money Entertainment. 
## Βιογραφία
Γεννήθηκε στις 24 Οκτωβρίου του 1986 στο Τορόντο του Καναδά. Επιθυμώντας να γίνει ράπερ, έβγαλε το πρώτο του άλμπουμ, Room for Improvement. Έκανε δύο ακόμα τραγούδια, το , προτού υπογράψει με την Young Money Entertainment του Λιλ Γουέιν το 2009.

O Drake δημιούργησε το πρώτο του άλμπουμ με την βοήθεια στούντιο, το   το 2010, το οποίο έγινε 1# στο Bilboard 200 στις Ηνωμένες Πολιτείες της Αμερικής και πάρα πολύ σύντομα αναδείχτηκε πλατινένιο από τον δισκογραφική βιομαχανία της Αμερικής (RIAA).Ύστερα, το 2011 το  και το 2013 το , το δεύτερο από τα δύο του χάρισε το βραβείο για το καλύτερο άλμπουμ ραπ. Κυκλοφόρησε το τέταρτό του άλμπουμ   το 2016.         

Το 2017 ο Ντρέικ κυκλοφόρησε το άλμπουμ More Life, το οποίο δεν περιείχε μόνο το μουσικό είδος της ραπ, χαρακτηρίζοντας το ο ίδιος ως πλέισταϊλ, παρά κανονικό άλμπουμ. 

To 2018, κυκλοφόρησε το άλμπουμ ScorpionGod's PlanNice For What. Επίσης συμμετείχε στο τραγούδι των Migos Walk It Talk It και στο τραγούδι επιτυχία από το πρώτο άλμπουμ του ανερχόμενου ράπερ BlocBoy JB, το Look Alive.

Στις 14 Φεβρουαρίου 2025, κυκλοφόρησε το άλμπουμ "$*ome $exy $ongs 4u"* στο οποίο συμμετέχει ο PARTYNEXTDOOR, που έχει ήδη συνεργαστεί ξανά στο παρελθόν ο Drake μαζί του.

## Άλλες ασχολίες
Ο Drake ασχολείται με την μουσική και ως παραγωγός με το ψευδώνυμο Champagne Papi**.** Επίσης έχει και δική του σειρά ρούχων, δικό του ραδιοφωνικό πρόγραμμα στο Beats Radio 1, συνεργασίες με την Apple Music και χορηγία από την εταιρία ρουχισμού Jordan. Είναι πρεσβευτής και υποστηρικτής των Τορόντο Ράπτορς.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα

Κατηγορία:Καναδοί ηθοποιοί κινηματογράφου
Κατηγορία:Καναδοί ηθοποιοί τηλεόρασης
Τζουλιάνο των Μεδίκων

:*Να μην συγχέεται με τον ανιψιό του [[Τζουλιάνο δούκας του Νεμούρ|Τζουλιάνο δούκα του Νεμούρ]].*

Ο **Τζουλιάνο Α΄** (ιταλ.: *Giuliano de' Medici*, 28 Οκτωβρίου 1453 - 26 Απριλίου 1478) από τον Οίκο των Μεδίκων, ήταν συγκυβερνήτης, μαζί με τον αδελφό του Λαυρέντιο Α΄ τον *Μεγαλοπρεπή*, της Φλωρεντίας και προστάτης των Τεχνών.

## Βιογραφικά στοιχεία
Γεννήθηκε στη Φλωρεντία και ήταν δευτερότοκος γιος του Πέτρου Α΄ του *Ποδάγρα* κυβερνήτη της Φλωρεντίας και της Λουκρητίας Τορναμπουόνι. Τον αποκαλούσαν και Τζουλιάνο του Πέτρου (Giuliano di Pietro). Μεγαλύτερος αδελφός του ήταν ο Λαυρέντιος Α΄ ο *Μεγαλοπρεπής* .

Το 1469 απεβίωσε ο πατέρας του και τον διαδέχθηκε ο μεγαλύτερος αδελφός του, με τον Τζουλιάνο συγκυβερνήτη. Όπως και ο Λαυρέντιος Α΄, ο Τζουλιάνο Α΄ ήταν προστάτης των Τεχνών στην περίοδο της Αναγέννησης. Ήταν αθλητικός και όμορφος. Το 1478 οι αντίπαλοι των Μεδίκων οργάνωσαν τη *Συνωμοσία των Πάτσι* και στις 26 Απριλίου επιτέθηκαν στους δύο αδελφούς, στον καθεδρικό ναό Σάντα Μαρία ντελ Φιόρε της Φλωρεντίας. Ο Λαυρέντιος Α΄ τραυματίστηκε μόνο, αλλά ο Τζουλιάνο, μετά από ένα χτύπημα στο κεφάλι με σπαθί και 19 μαχαιριές, απεβίωσε. Ήταν μόνο 25 ετών. Μετά από τέσσερις ημέρες τάφηκε στον τάφο του πατέρα του, στη βασιλική του Σαν Λορέντζο. Αργότερα μεταφέρθηκε σε ένα ταφικό μνημείο στο ταφικό παρεκκλήσιο των Μεδίκων, στο οποίο τοποθετήθηκε το άγαλμα της *Παρθένου με το Βρέφος*, του Μιχαήλ Αγγέλου.

Ο λόγιος Άντζελο Πολιτσιάνο έγραψε δύο έργα για τον Τζουλιάνο. Στο πρώτο, στο έργο *Για την κονταρομαχία τού Τζουλιάνο* απαθανατίζεται η κονταρομαχία τού 1475, που νίκησε ο Τζουλιάνο και η αγάπη του για την Σιμονέτα, σύζυγο του Βεσπούτσι, που εθεωρείτο η μεγαλύτερη καλλονή της εποχής της. Το έργο έμεινε ημιτελές. Στο δεύτερο έργο *Σχόλιο για τη Συνωμοσία* (1478) αναφέρεται στους ανθρώπους της συνωμοσίας και τα συμβάντα της ημέρας που δολοφονήθηκε ο Τζουλιάνο.

## Οικογένεια
Θα νυμφευόταν τη Σεμιραμίδα Αππιάνο, κόρη του Τζάκοπο Δ΄ κυρίου του Πιομπίνο, αλλά δεν πρόλαβε.

Από την ερωμένη του Φιορέτα Γκορίνι είχε ένα φυσικό τέκνο:
* (νόθος) (Τζούλιο) 1478-1534, μετέπειτα πάπας Κλήμης Ζ΄ (1523-34).

## Πρόγονοι




## Παραπομπές


Κατηγορία:Οίκος των Μεδίκων
Σαρακίνι Γορτυνίας Αρκαδίας

Το **Σαρακίνι** του πρώην Δήμου Ηραίας του Δημοτικού διαμερίσματος Σαρακινίου της Δημοτικής Ενότητας Ηραίας ανήκει στον τέως Δήμο Γορτυνίας του Νομού Αρκαδίας. Βρίσκεται πάνω σε δυο λόφους στα 720 μέτρα από την επιφάνεια της θάλασσας που του δίνουν θέα προς την περιοχή της Ολυμπίας μέχρι το Ιόνιο Πέλαγος και τα νησιά Ζάκυνθο και Κεφαλλονιά. Το χωριό έχει αρκετά τρεχούμενα νερά και πλούσια βλάστηση που με την πάροδο του χρόνου και την μείωση της κτηνοτροφίας  έχει αυξηθεί θεαματικά.

## Δημογραφικά στοιχεία
Ο οικισμός σύμφωνα με την απογραφή του 2011 είχε 68 μόνιμους κατοίκους που ασχολούνται με την κτηνοτροφία και την γεωργία, ενώ ο πληθυσμός του χωριού σύμφωνα με την απογραφή του 2001 ήταν 138 μόνιμοι κάτοικοι.

Οι κάτοικοί ασχολούνται με την αμπελουργία, την ελαιοκομία και την κτηνοτροφία.

## Εκκλησίες Σαρακινίου
Γύρω από το χωριό μπορεί κανείς να επισκεφθεί αρκετά εκκλησάκια με κυριότερο αυτό της Αγίας Τριάδος. Η κεντρική εκκλησία του χωριού είναι η Κοίμηση της Θεοτόκου του 18 αιώνα. Άλλο εκκλησάκι του οικισμού ειναι ο Άη Λιάς χτισμένο στην κορυφή του δεξιού λόφου του χωριού με πολύ ωραία θέα στην ευρύτερη περιοχή. Ο Άγιος Παντελεήμονας είναι επίσης ένα εκκλησάκι χτισμένο στην αρχή του Παππαδορέματος. Εξίσου όμορφο είναι και το εικονοστάσι στο τέλος του χωριού προς τη Λυσσαρέα.

## Γεωγραφικά στοιχεία
Το Σαρακίνι συνδέεται οδικά με δρόμο 3,5 χιλιομέτρων με το Παλούμπα και με δρόμο 2 χιλιομέτρων με την Λυσσαρέα. Το Σαρακίνι χτισμένο στην ορεινή Ηραία απέχει 28 χιλιόμετρα από την Δημητσάνα, 22 χιλιόμετρα από τα Λαγκάδια και 70 χιλιόμετρα από την Τρίπολη.

## Προσωπικότητες
* Τζίμης Πανούσης, συνθέτης, τραγουδιστής, σατυρικός καλλιτέχνης

## Παραπομπές


Κατηγορία:Δήμος Γορτυνίας
Κατηγορία:Χωριά της περιφερειακής ενότητας Αρκαδίας
Δημήτριος Αγκύραμος

Ο **Δημήτριος Αγκύραμος** ήταν Έλληνας ιατρός, βοτανολόγος και λόγιος, που γεννήθηκε, έζησε και έδρασε στην Κωνσταντινούπολη κατά τον 18ο αιώνα. Ο Αγκύραμος σπούδασε ιατρική και βοτανική σε διάφορα πανεπιστήμια της Ευρώπης. Μετά τις σπουδές του εγκαταστάθηκε στην Κωνσταντινούπολη, όπου μελέτησε τις θεραπευτικές ιδιότητες των βοτάνων, επίσης ίδρυσε και βοτανικό κήπο. Εκεί άσκησε με επιτυχία το επάγγελμά του, ενώ συνέταξε και βοτανικό λεξικό στην ελληνική, λατινική, περσική, γαλλική, αραβική και τουρκική γλώσσα.

## Παραπομπές


## Εξωτερικοί σύνδεσμοι
* Αγκύραμος, Δημήτριος στο YgeiaOnline.gr
* Αγκύραμος, Δημήτριος στο Κέντρο Μικρασιατικών Σπουδών, σελ. 4

Κατηγορία:Έλληνες βοτανολόγοι
Κατηγορία:Έλληνες ιατροί του 18ου αιώνα
Κατηγορία:Έλληνες λόγιοι του 18ου αιώνα
Φρεντ Πάττεν

Ο **Φρέντερικ Γουόλτερ Πάττεν** (*Frederick Walter Patten*, 11 Δεκεμβρίου 1940) είναι γνωστός για το έργο του ως ιστορικός στην επιστημονική φαντασία, τη φαντασία, των άνιμε, των μάνγκα, και του furry fandom, όπου έχει αποκτήσει μεγάλη διάκριση μέσα από μια ουσιαστική συμβολή σε έντυπα και ηλεκτρονικά βιβλία, περιοδικά, και άλλα μέσα ενημέρωσης.

## Βραβεύσεις
* 1965 : Βραβείο Evans-Freehafer
* 1971 : Βραβείο Sampo
* 1980 : Βραβείο Inkpot
* 2003 : Βραβείο Ursa major
* 2006 : Ξεχωριστό βραβείο από το Παγκόσμιο Συνέδριο Επιστημονικής Φαντασίας
* 2009 : Βραβείο Forry
* 2012 : Εγγράφηκε στο Furry Hall of Fame

## Παραπομπές


## Εξωτερικοί σύνδεσμοι
* 
* 

Κατηγορία:Furry fandom
Κατηγορία:Αμερικανοί συγγραφείς
Η Barbie Ραπουνζέλ

**Η Barbie Ραπουνζέλ** (Αγγλικά: *Barbie Rapunzel*) είναι κινούμενα σχεδία σε σκηνοθεσία Όουεν Χέρλι. Η ιστορία είναι προσαρμοσμένη στο παραμύθι *[[Ραπουνζέλ]]* των Αδελφών Γκριμ.

## Πλοκή
Η Ραπουνζέλ, μία πανέμορφη κοπέλα με πλούσια κυματιστά μακρυά μαλλιά ζούσε μαζί με την υποτιθέμενη μητέρα της μακριά από το σπίτι της. Η κακιά μάγισσα Γκόθελ την κρατούσε για πολλά χρόνια φυλακισμένη στον πύργο της και την είχε σαν υπηρέτρια. Δίπλα της ήταν η φίλη της η Πηνελόπη, μία μικρή δράκενα αλλά και ο φίλος της ο Χόμπι, ένας γέρος λαγός. Ξαφνικά σε ένα σκονισμένο μπαούλο η Ραπουνζέλ βρίσκει το κλειδί της ελευθερίας της. Κρατώντας στα χέρια της αυτό το μαγικό κλειδί, η φυλακισμένη Ραπουνζέλ θα ανακαλύψει το μυστικό που κρύβει η Γκόθελ καθώς και τον έρωτα στο πρόσωπο του πρίγκιπα Στέφαν.

## Κάστ
*Κέλλυ Σέρινταν ως *Μπάρμπι/Ραπουνζέλ*
*Κρι Σάμμερ ως *Πηνελόπη*
*Σαντάλ Στράντ ως *Κέλλυ/Πριγκίπισσα Κατρίνα*
*Αντζέλικα Χιούστον ως *Γκόθελ*
*Μάρκ Χίλντρεθ ως *Πρίγκιπας Στέφαν*
*Ντέιβιντ Κέι ως *Ούγκο/Στρατηγός*
*Ίαν Τζέιμς Κόρλετ ως *Χόμπι/Φρουρός του Παλατιού*
*Πίτερ Κελάμις ως *Όττο/ Ξιφομάχος*
*Κρίστοφερ Γκέιζ ως *Βασιλιάς Γουλιέλμος*
*Ράσσελ Ρόμπερτς ως *Βασιλιάς Φρειδερίκος*
*Τέρρι Κλάσσεν ως *Αρτοποιός/ Ξιφομάχος *
*Μπρίτ ΜακΚίλιπ ως *Μελωδία*
*Ντάνι ΜακΚίνον ως *Τόμμυ*
*Τζόσελιν Λόεουεν ως *Λορένα*
*Ντέλ Γουίλσον ως *Αργυροχρυσοχόος*

## Παραπομπές


## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 2000
Κατηγορία:Ταινίες βασισμένες σε παραμύθια
Κατηγορία:Barbie (ταινίες)
Κατηγορία:Ταινίες του 2002
Κατηγορία:Καναδικές ταινίες
Κατηγορία:Αγγλόφωνες ταινίες
Κατηγορία:Καναδικές ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων
Κατηγορία:Ταινίες κινουμένων σχεδίων του 2002
Λυκούρεσης Αρκαδίας

Ο **Λυκούρεσης** είναι ορεινό χωριό του Δήμου Γορτυνίας, που ανήκει στην Αρκαδία.

## Γενικά στοιχεία
Ο Λυκουρέσης είναι χτισμένος στην πλαγιά του λόφου Αετός και σε υψόμετρο περίπου 900 μέτρων από την επιφάνεια της θάλασσας. Από εδώ ξεκινάει και το περίφημο φαράγγι της Γκούρας που καταλήγει στην Κοκκινοράχη, με το ομώνυμο κεφαλάρι. Το χωριό στο σύνολό του έχει παλιά πετρόκτιστα σπίτια.

Κύριες ασχολίες των κατοίκων είναι η γεωργία και κυρίως η κτηνοτροφία. Σύμφωνα με την απογραφή του 2011 ο Λυκούρεσης είχε 8 μόνιμους κατοίκους ενώ ο πληθυσμός του χωριού σύμφωνα με την απογραφή του 2001 ήταν 88 μόνιμοι κάτοικοι. 

Ο Λυκούρεσης απέχει 20 χιλιόμετρα από τη Δημητσάνα και 65 χιλιόμετρα από την Τρίπολη.

## Παραπομπές


Κατηγορία:Δήμος Γορτυνίας
Κατηγορία:Χωριά της περιφερειακής ενότητας Αρκαδίας
Ουολμπούτ

Το **Ουολμπούτ** (ρωσικά: *Уолбут*) είναι αγροτική τοποθεσία (*[[Χωριό|σέλο]]*) στο αγροτικό οκρούγκ Ζαρχάνσκι της επαρχίας Ολγιοκμίνσκι στη Δημοκρατία των Σαχά, στη Ρωσία και βρίσκεται 93 χιλιόμετρα (58 μίλια) από το Ολγιοκμίνσκ, το διοικητικό κέντρο της επαρχίας και 3 χιλιόμετρα από το Τόκκο, το διοικητικό κέντρο του αγροτικού οκρούγκ. Ο πληθυσμός του χωριού ήταν 313 κάτοικοι στην απογραφή του 2002.

## Παραπομπές


### Πηγές
* Επίσημη ιστοσελίδα της Sakha Republic. *Μητρώου των Διοικητικών-Εδαφικές Διαιρέσεις της Sakha Republic*. Olyokminsky Περιοχή 
* 

Κατηγορία:Δημοκρατία των Σαχά
Οτταβιάνο του Κόζιμο των Μεδίκων

Ο **Οτταβιάνο**, ιταλ. *Ottaviano*, (γενν. 1957) από τον Οίκο των Μεδίκων, είναι 16ος απόγονος του Λαυρέντιου Α΄ του μεγαλοπρεπούς. Είναι πρόεδρος της *Διεθνούς Ένωσης Μεδίκων* και ένας από τους ιδρυτές του ιδρύματος για τη *Σωτηρία της Φλωρεντίας*.

## Βιογραφικά στοιχεία
Είναι γιος του Κόζιμο (1929-1981), απογόνου των πριγκίπων του Οταϊάνο, πλάγιου κλάδου των Μεδίκων. Είναι 14ος απόγονος του Μπερναντέτο των Μεδίκων. Ο Μπερναντέτο ήταν γιος του Οτταβιάνο κυρίου του Οταϊάνο και της Φραντσέσκας Σαλβιάτι, εγγονής του Λαυρέντιου Α΄ του μεγαλοπρεπούς. Επίσης ο Μπερναντέτο ήταν αδελφός του πάπα Λέοντα ΙΑ΄.

Ο Οτταβιάνο είναι ευγενής της Ιταλίας· είναι πρόεδρος της *Διεθνούς Ένωσης Μεδίκων* και ένας από τους ιδρυτές του ιδρύματος για τη *Σωτηρία της Φλωρεντίας*, μίας πρωτοβουλίας για τη διατήρηση της πολιτιστικής κληρονομιάς της πόλης.

Είναι ο συγγραφέας του έργου *Ιστορία της δυναστείας μου*, που εκδόθηκε στην Πολιστάμπα το 2001.

## Οικογένεια
Νυμφεύτηκε τη Φραντσέσκα Σαλβιάτι, κόρη του Τζάκοπο Σαλβιάτι και είχε τα εξής τέκνα:
* Κόζιμο-Μαρία, γενν. 1991.
* Γκουγκλιέλμο, γενν. 1992.

## Παραπομπές


Κατηγορία:Οίκος των Μεδίκων
Οτταβιάνο του Λαυρέντιου των Μεδίκων

Ο **Οτταβιάνο**, ιταλ. *Ottaviano*, (11 Ιουλίου 1484 - 8 Μαΐου 1546) από τον Οίκο των Μεδίκων, ήταν αξιωματούχος της Φλωρεντίας. Οι απόγονοί του έγιναν πρίγκιπες του Οταϊάνο στη Νάπολη.

## Βιογραφικά στοιχεία
Ήταν γιος του Λαυρέντιου, από έναν πλάγιο κλάδο των Μεδίκων. Ο Οτταβιάνο ήταν 5ος εξάδελφος του Λαυρέντιου Α΄ του μεγαλοπρεπούς. Η οικογένειά του δεν ήταν διάσημη, όταν όμως o Οτταβιάνο νυμφεύτηκε την εγγονή του Λαυρέντιου Α΄, η οικογένεια έγινε διακεκριμένη στη Φλωρεντία. 

Είχε μερικά σημαντικά αξιώματα στη Φλωρεντία, όπως Σημαιοφόρος της Δικαιοσύνης (Gonfaloniere di Justizia), θέση που τώρα ήταν πια τυπική, μετά την καταστολή της Δημοκρατίας το 1530 από τον Ισπανικό στρατό. Το 1532 έγινε Συγκλητικός (Senator). Ο Αλέξανδρος των Μεδίκων δούκας της Φλωρεντίας τον είχε διαχειριστή των κτημάτων των Μεδίκων στην Τοσκάνη. Μάλιστα πάντρεψαν τα παιδιά τους: η κόρη του Αλεξάνδρου, η Ιουλία των παντρεύτηκε τον Μπερναντέτο, γιο του Οτταβιάνο.

## Οικογένεια
Το 1533 νυμφεύτηκε την Φραντσέσκα Σαλβιάτι, κόρη του Ιάκοπο Σαλβιάτι και της Λουκρέτσια των Μεδίκων, κόρης του Λαυρέντιου Α΄ του μεγαλοπρεπούς και είχε τέκνα:
* Μπερναντέτο, απεβ. μετά το 1576, κύριος του Οταϊάνο στη Νάπολη.
* Αλέξανδρος 1535-1605, μετέπειτα πάπας Λέων ΙΑ΄ (το 1605, για 26 ημέρες).

## Παραπομπές


Κατηγορία:Οίκος των Μεδίκων
Αυτόνομη Σοβιετική Σοσιαλιστική Δημοκρατία της Γιακουτίας

Η** Αυτόνομη Σοβιετική Σοσιαλιστική Δημοκρατία της Γιακουτίας **(, Γιακούτ: Саха автономнай сэбиэскэй социалистическэй республиката) ή **Γιακουτική ΑΣΣΔ** (ρωσικά: Якутская АССР) ήταν μια αυτόνομη δημοκρατία της ρωσικής Σοβιετικής Σοσιαλιστική Δημοκρατίας εντός της Σοβιετικής Ένωσης.

## Ιστορία
Δημιουργήθηκε στις 27 Απριλίου 1922, κατά την διάρκεια της Γιακουτικής Επανάστασης και μετατράπηκε στην δημοκρατία των Σαχά το 1991. 

## Δείτε επίσης
* Πρώτος Γραμματέας του Κομμουνιστικού Κόμματος της Γιακουτίας

Κατηγορία:Αυτόνομες δημοκρατίες της Σοβιετικής Ένωσης
Κατηγορία:Δημοκρατία των Σαχά
Αυτόνομη Σοβιετική Σοσιαλιστική Δημοκρατία της Τσουβασίας

Η **Αυτόνομη Σοβιετική Σοσιαλιστική Δημοκρατία της Τσουβασίας** (Χουβάς: Чăваш Автономлă Совет Социаллă Республики
, *Chăwash Avtonomlă Sovet Sociallă Respubliki*; , *Chuvashskaya Avtonomnaya Sovetskaya Sotsialisticheskaya Respublik*) ήταν μια Αυτόνομη Σοβιετική Σοσιαλιστική Δημοκρατία εντός της Σοβιετικής Ένωσης.

Καταλαμβάνει περίπου 18.000 τετραγωνικά χιλιόμετρα (6.900 τετραγωνικά μίλια) κατά μήκος της ανατολικής όχθης του Βόλγα, περίπου 60 χιλιόμετρα (37 μίλια) δυτικά της συμβολής με τον ποταμό Κάμα και περίπου 700 χιλιόμετρα (430 μίλια) ανατολικά της Μόσχας. Η Τσουβασική ΑΣΣΔ σχηματίστηκε το 1925 και ανακήρυξε την ανεξαρτησία της εντός της Σοβιετικής Ένωσης το 1990. Οι κύριες οικονομικές δραστηριότητες είναι γεωργικές, και είναι η παραγωγή φρούτων, δημητριακών και η υλοτομία. Η πρωτεύουσα ήταν το Τσεμποκσάρι. 

## Δείτε επίσης
* Αυτόνομη Περιφέρεια των Τσουβάς
* Τσουβασία
* Πρώτος Γραμματέας του Κομμουνιστικού Κόμματος της Τσουβασίας
* Κοινωνία για τη μελέτη της πατρίδας (Τσουβασία)

## Αναφορές
* *Αυτό το άρθρο ενσωματώνει [[Κοινό κτήμα|το δημόσιο τομέα]] το κείμενο από [http://lcweb2.loc.gov/frd/cs/sutoc.html τη Βιβλιοθήκη του Κογκρέσου Χώρα Σπουδών]*

Κατηγορία:Αυτόνομες δημοκρατίες της Σοβιετικής Ένωσης
Μπερναντέτο των Μεδίκων

Ο **Μπερναντέτο**, ιταλ. *Bernardetto*, ( ; - μετά το 1576) από τον Οίκο των Μεδίκων, ήταν πατρίκιος στη Φλωρεντία και μετά κύριος του Οταϊάνο στη Νάπολη.

## Βιογραφικά στοιχεία
Ήταν o πρωτότοκος γιος του Οτταβιάνο αξιωματούχου στη Φλωρεντία και της Μπαρτολομέα Τζούνι. Μικρότερος αδελφός του ήταν ο Αλέξανδρος μετέπειτα πάπας Λέων ΙΑ΄.

Το 1567 αγόρασε την κυριότητα του Οταϊάνο στη Νάπολη και μετακινήθηκε εκεί, ίσως ένεκα διαμάχης με τον Κόζιμο Α΄ μεγάλο δούκα της Τοσκάνης. Απεβίωσε στη Νάπολη το 1576. Οι απόγονοι του γιου του Αλεξάνδρου, όταν εξέλιπε ο κλάδος των δουκών της Τοσκάνης, διεκδίκησαν τον τίτλο, αλλά τελικά δόθηκε στον Φραγκίσκο Α΄ δούκα της Λωρραίνης και σύζυγο της Μαρίας-Θηρεσίας των Αψβούργων και στους απογόνους τους.

## Οικογένεια
Το 1559 νυμφεύτηκε την Ιουλία των Μεδίκων, νόθη κόρη του Αλεξάνδρου δούκα της Φλωρεντίας και είχε τέκνο:
* Αλέξανδρος, απεβ. 1606, κύριος του Οταϊάνο και στρατηγός στο Παπικό Κράτος.

Απόγονοί του υπάρχουν ως τις ημέρες μας: ο Οτταβιάνο του Κόζιμο των Μεδίκων είναι 14ος απόγονός του.

## Παραπομπές


## Πηγές
* Miroslav Marek, Genealogy.eu

Κατηγορία:Οίκος των Μεδίκων
Πιερφραντσέσκο των Μεδίκων ο Νεότερος

Ο **Πιερφραντσέσκο o Νεότερος** (ιταλικά: *Pierfrancesco di Lorenzo de' Medici*, 1487 - 1525) από τον Οίκο των Μεδίκων, ήταν τραπεζίτης.

## Βιογραφικά στοιχεία
Γεννήθηκε στη Φλωρεντία και ήταν ο πρωτότοκος γιος του Λαυρέντιου του Νεότερου, τραπεζίτη και της Σεμιράμιδος Αππιάνο, κόρης του Τζάκοπο Γ΄ πρίγκιπα του Πιομπίνο. Μικρότερός του αδελφός ήταν ο Τζοβάνι ιλ ποπολάνο, πρόγονος των μεγάλων δουκών της Τοσκάνης.

Ήταν διαφορετικός χαρακτήρας από τον πατέρα του και δεν επεδίωξε να λάβει μέρος στα πολιτικά πράγματα της πόλης. Μόνο μία φορά στάλθηκε ως πρέσβης από τη Φλωρεντία στο Παπικό κράτος το 1522.

Απεβίωσε στη βίλα Καφατζόλο της Τοσκάνης το 1525.

## Οικογένεια
Το 1511 νυμφεύτηκε τη Μαρία Σοντερίνι, κόρη του Τομάζο και είχε τέκνα:
* Λαουντόμια, παντρεύτηκε πρώτα τον Αλαμάνο Σαλβιάτι και έπειτα τον Πιέτρο Στρότσι, κύριο του Επερναί.
* Λορεντσίνο 1514-1548, πολιτικός και συγγραφέας. Δολοφόνησε τον Αλέξανδρο δούκα της Φλωρεντίας, επιθυμώντας την επάνοδο της Δημοκρατίας.
* Τζουλιάνο 1520-1588, αρχιεπίσκοπος του Άλμπι.
* Μανταλένα, απεβ. 1583, παντρεύτηκε τον Ρομπέρτο Στρότσι, βαρόνο του Κολάλτο.

## Πρόγονοι

## Παραπομπές


## Πηγές
*Brown, A. (1993) *The Medici in Florence: the exercise and language of power*. Florence: Olschki

Κατηγορία:Οίκος των Μεδίκων
Μητριαρχία (ταινία)

Η ***Μητριαρχία*** είναι μια ελληνική ταινία του 2014 σε σκηνοθεσία του Νίκου Κορνήλιου και σε σενάριο του ίδιου και της Ευγενίας Παπαγεωργίου.

Η πλοκή περιστρέφεται γύρω από 60 γυναίκες με διαφορετική ηλικία, εθνική προέλευση, κοινωνικό υπόβαθρο, σεξουαλικό προσανατολισμό και πολιτική ιδεολογία, οι οποίες μέσα σε πέντε μέρες συζητούν τα βιώματά τους αναφορικά με την πατριαρχία και την έμφυλη καταπίεση.

Στην ταινία συμμετέχουν ηθοποιοί, αλλά και ακτιβίστριες, μετανάστριες, πρόσφυγες, ποιήτριες και λογοτέχνες. Μεταξύ αυτών, είναι η Βασιλική Τρουφάκου, η Ειρήνη Ιγγλέση, η Όλγα Τουρνάκη, η Κατερίνα Αγγελάκη-Ρουκ, η Κωνσταντίνα Τάκαλου και η Εύα Στυλάντερ.

## Παραπομπές


## Εξωτερικοί σύνδεσμοι
*Επίσημη ιστοσελίδα
*Η ταινία στην IMDb

Κατηγορία:Ταινίες του 2014
Κατηγορία:Ελληνικές ταινίες της δεκαετίας 2010
Κατηγορία:Ελληνόφωνες ταινίες
Κατηγορία:Φεμινιστικές ταινίες
Κατηγορία:Ταινίες με θέμα τη γυναίκα
Κατηγορία:Ταινίες γυρισμένες στην Ελλάδα
Τζοβάνι των Μεδίκων, καρδινάλιος

O **Τζοβάνι**, ιταλ. *Giovani*, (29 Σεπτεμβρίου 1544 - 20 Νοεμβρίου 1562) από τον Οίκο των Μεδίκων, ήταν καρδινάλιος και επίσκοπος της Πίζας.

## Βιογραφία
Ήταν ο δευτερότοκος γιος του Κόζιμο Α΄ μεγάλου δούκα της Τοσκάνης και της Ελεονώρας δε Τολέδο, κόρης του Πέδρο Άλβαρεθ μαρκησίου της Βιγιαφράνκα και αντιβασιλιά της Νάπολης.

Ο μεγαλύτερος αδελφός του Φραγκίσκος Α΄ προωθήθηκε σε πολιτική και στρατιωτική καριέρα, ενώ ο Τζοβάνι σε εκκλησιαστική. Τον ζωγράφισε ο Άνιολο Μπροντσίνο ως βρέφος και μερικά έτη αργότερα ζωγράφισε την Ελεονόρα Αλβάρεζ με ένα ακόμη πρόσωπο, που μάλλον είναι ο Τζοβάνι. Αφού τοποθετήθηκε ως αρχιεπίσκοπος Πίζας, μετά έγινε καρδινάλιος στη Σάντα Μαρία ιν Ντομνίκα από τον πάπα Πίο Δ΄ στο εκκλησιαστικό συμβούλιο το 1560, αν και ήταν 16 ετών.

Μάλλον έπασχε ήδη από φυματίωση· δύο έτη μετά στο Λιβόρνο ασθένησε από ελονοσία και απεβίωσε. Ήταν 18 ετών. Λίγες ημέρες αργότερα η μητέρα του και ο αδελφός του Γκαρτσία επίσης απεβίωσαν από ελονοσία (1562). Αιώνες αργότερα ένας μύθος δημιουργήθηκε ότι ο Τζοβάνι και ο Γκαρσία δολοφονήθηκαν, αλλά πρόσφατες εκταφές δεν βρήκαν σημάδια βίας και έδειξαν ότι απεβίωσαν από ελονοσία.

Ο πατέρας του το επόμενο έτος απέκτησε ένα (νόθο) γιο, που τον ονόμασε επίσης Τζοβάνι.

## Πρόγονοι




## Παραπομπές


## Πηγές
* Descendants of Lorenzo the elder

Κατηγορία:Οίκος των Μεδίκων
Κατηγορία:Ιταλοί καρδινάλιοι
Κατηγορία:Επίσκοποι και Αρχιεπίσκοποι Πίζας
Κατηγορία:Επίσκοποι του 16ου αιώνα
Μκουάουα (τμήμα)

Το  **Αστικό Τμήμα Μκουάουα** (Αγγλικά: ***Mkwawa Urban Ward***, Σουαχίλι: ***Kata ya Mkwawa***), διοικητικά ανήκει στην Αστική Περιοχή Ιρίνγκα *(Iringa Urban District)*, της Περιφέρειας Ιρίνγκα *(Iringa Region)*, στα Νότια Υψίπεδα *(Southern Highlands)* της Τανζανίας.

Σύμφωνα με την απογραφή του 2002, το Αστικό Τμήμα Μκουάουα είχε πληθυσμό 8.029 άτομα και το 2012 αυτός αυξήθηκε στα 9.673 άτομα.

## Προέλευση ονομασίας
Το Αστικό Τμήμα, ονομάστηκε προκειμένου να τιμήσει τον Αρχηγό Μκουάουα, ο οποίος ήταν φυλετικός ηγέτης των Χέχε *(Hehe)* στην Γερμανική Ανατολική Αφρική (τώρα ως επί το πλείστον το ηπειρωτικό τμήμα της Τανζανίας) και  ο οποίος ήρθε σε αντίθεση με τον Γερμανικό αποικισμό.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Ιρίνγκα
* Αστική Περιοχή Ιρίνγκα
* Αρχηγός Μκουάουα

## Σημειώσεις

;Παραπομπές σημειώσεων


## Παραπομπές


Κατηγορία:Κατοικημένες περιοχές στην Περιφέρεια Ιρίνγκα
Κατηγορία:Τμήματα της Τανζανίας
Κάρολος των Μεδίκων (καρδινάλιος)

O **Κάρολος** (ιταλ.: *Carlo di Ferdinando de' Medici*, 19 Μαρτίου 1595 - 17 Ιουνίου 1666) από τον Οίκο των Μεδίκων, ήταν καρδινάλιος, επίσκοπος της Όστια και πρύτανης του Συμβουλίου των καρδιναλίων.

## Βιογραφία
Γεννήθηκε στη Φλωρεντία και ήταν ο δευτερότοκος γιος του Φερδινάνδου Α΄ μεγάλου δούκα της Τοσκάνης και της Χριστίνας, κόρης του Καρόλου Γ΄ δούκα της Λωρραίνης.

Ο Πάπας Παύλος Ε΄ τον έκανε καρδινάλιο διάκονο στο εκκλησιαστικό συμβούλιο το 1615 της Σάντα Μαρία ιν Ντομνίκα. Ήταν εκλέκτορας στις Συσκέψεις (Conclave) για την εκλογή πάπα το 1621, όπου εκλέχθηκε ο Γρηγόριος ΙΕ΄ και το 1623, όπου εκλέχθηκε ο Πάπας Ουρβανός Η΄. Το 1623 μετέφερε τη θέση του και έγινε καρδινάλιος διάκονος στον Σαν Νικόλα ιν Κάρτσερε. Ήταν καρδινάλιος πρωτοδιάκονος στη Σύσκεψη για την εκλογή πάπα το 1644, όπου εκλέχθηκε ο Ιννοκέντιος Ι΄. Έγινε για σύντομο διάστημα καρδινάλιος διάκονος στον Σαντ' Εουστάκιο και μετά, το 1644, προάχθηκε σε καρδινάλιο ιερέα στον Σαν Σίστο.

Το επόμενο έτος προάχθηκε σε καρδινάλιο επίσκοπο της Σαμπίνα, μακριά από τη Ρώμη· επτά μήνες αργότερα αντάλλαξε την επισκοπή με αυτήν του Φρασκάτι σε προάστιο της Ρώμης. Το 1652 έγινε καρδινάλιος επίσκοπος του Πόρτο ε Σάντα Ρουφίνα και αντιπρύτανης του Συμβουλίου των καρδιναλίων. Πέντε μήνες αργότερα προάχθηκε σε πρύτανη του Συμβουλίου των καρδιναλίων και καρδινάλιος επίσκοπος της Όστια ε Βελέτρι. Προήδρευσε στη Σύσκεψη για την εκλογή πάπα το 1655, όπου εκλέχθηκε ο Αλέξανδρος Ζ΄.

Απεβίωσε στη Φλωρεντία το 1666 και τάφηκε στην κρύπτη των Μεδίκων, στη βασιλική του Αγίου Λαυρεντίου στη Φλωρεντία.

## Πρόγονοι




## Παραπομπές


## Πηγές
* Strathern, Paul The Medici: Godfathers of the Renaissance, Vintage books, London, 2003, ISBN 978-0-09-952297-3
* Hale, J.R. Florence and the Medici, Orion books, London, 1977, ISBN 1-84212-456-0

## Εξωτερικοί σύνδεσμοι
* 

Κατηγορία:Οίκος των Μεδίκων
Κατηγορία:Ιταλοί καρδινάλιοι
ConFurence

Το **ConFurence** ήταν το πρώτο αποκλειστικό συνέδριο furry, και πραγματοποιούνταν ετησίως στη Νότια Καλιφόρνια από το 1989 μέχρι το 2003. Η μεγάλη παρουσία των furries στα συνέδρια επιστημονικής φαντασίας BayCon, υποκίνησε τον Mark Merlino και τον Rod O'Riley να ρίξουν "Φιέστες furry" στο Westercon, στο Baycon, και σε άλλα συνέδρια επιστημονικής φαντασίας στις δυτικές ακτές στα τέλη της δεκαετίας του '80. Αυτό οδήγησε στη δοκιμαστική συγκέντρωση το 1989, του ConFurence Zero.

## Παραπομπές


Κατηγορία:Συνέδρια furry
Φραγκίσκος των Μεδίκων

O **Φραγκίσκος**, ιταλ. *Francesco*, (6 Οκτωβρίου 1614 - 25 Ιουλίου 1634) από τον Οίκο των Μεδίκων, ήταν από τον κλάδο της Τοσκάνης και είχε ακολουθήσει στρατιωτική σταδιοδρομία.

## Βιογραφία
Γεννήθηκε στο παλάτσο Πίτι της Φλωρεντίας και ήταν ο τέταρτος γιος του Κόζιμο Β΄ μεγάλου δούκα της Τοσκάνης και της Μαρίας-Μαγδαληνής των Αψβούργων, κόρης του Καρόλου Β΄ αρχιδούκα της Έσω Αυστρίας.

Μεγάλωσε μαζί με τον τριτότοκο αδελφό του Ματίας. Το 1621 απεβίωσε ο πατέρας του και τον διαδέχθηκε ο πρωτότοκος αδελφός του Φερδινάνδος Β΄. Αδελφές του ήταν η Μαργαρίτα, σύζυγος τού Οδοάρδο Φαρνέζε δούκα της Πάρμας και η Άννα, σύζυγος του Φερδινάνδου-Καρόλου των Αψβούργων, αρχιδούκα της Πέραν Αυστρίας.

Ακολούθησε στρατιωτική σταδιοδρομία. Το 1631 επισκέφθηκε τη Βιέννη μαζί με τον αδελφό του Ματίας και τη μητέρα του, με σκοπό να συναντήσει τον θείο του Φερδινάνδο Β΄ των Αψβούργων-Αυστρίας. Κατά τον Τρικονταετή Πόλεμο πολέμησε στη μάχη του Λούτσεν, αλλά οπισθοχώρησε. Ο αδελφός του Φερδινάνδος Β΄ τον επέπληξε για τη συμπεριφορά του αυτή σε μία μετέπειτα συνάντησή τους. Κατά τη διάρκεια της πολιορκίας του Ρέγκενσμπουργκ της Βαυαρίας, απεβίωσε από την πανώλη, το 1634, άγαμος.

## Πρόγονοι




## Παραπομπές-Υποσημειώσεις


## Πηγές
*Young, G. F., *The Medici: Volume 3*, E. P. Dutton and Company, 1920

## Εξωτερικοί σύνδεσμοι
* 

Κατηγορία:Οίκος των Μεδίκων
Αράχοβα Αρκαδίας

Η **Αράχοβα** είναι ορεινό χωριό της Δημοτικής Ενότητας Ηραίας, του Δημοτικού Διαμερίσματος Αράχοβας του πρώην Δήμου Ηραίας και τους τέως Δήμου Γορτυνίας του Νομού Αρκαδίας. Το παλιό χωριό είναι χτισμένο στην πλαγιά του βουνού. Χαμηλότερα, σε όμορφη και κατάφυτη τοποθεσία, δίπλα από τον επαρχιακό δρόμο, έχει κτιστεί ένας νέος μικρός οικισμός. Κατά κάποιους στην Αράχοβα βρισκόταν το μικρό κάστρο του Αράκλοβου του Βουτσαρά Δοξαπατρή. Ερείπια του παλιού οικισμού βρίσκονται διάσπαρτα στην πλαγιά που κατεβαίνει προς το κεφαλάρι.

Ο Άνω οικισμός έχει εντονότερη την παραδοσιακή πετρόχτιστη αρχιτεκτονική της περιοχής, καθώς  επίσης και στο άνω μέρος του χωριού βρίσκεται η κεντρική εκκλησία και η κεντρική πλατεία του χωριού.

Οι κάτοικοι του χωριού ασχολούνται κυρίως με την κτηνοτροφία, λόγω της μορφολογίας του εδάφους, αλλά και με τη γεωργία. Εικάζεται επίσης πως προέρχονται από την Αράχωβα Βοιωτίας.

## Δημογραφικά στοιχεία
Σύμφωνα με την απογραφή του 2011 το χωριό είχε 208 μόνιμους κατοίκους ενώ ο πληθυσμός του χωριού σύμφωνα με την απογραφή του 2001 ήταν 223 κάτοικοι.

## Γεωγραφικά στοιχεία
Η Αράχοβα συνδέεται οδικά με δρόμο 3 χιλιομέτρων με τον Ράφτη, με δρόμο 4 χιλιομέτρων με την Μελισσόπετρα και με χωματόδρομο 4,5 χιλιομέτρων με τον Λυκούρεση. Ο οικισμός απέχει 20 χιλιόμετρα από τα Λαγκάδια, 16 χιλιόμετρα από την Δημητσάνα και 70 χιλιόμετρα από την Τρίπολη.

## Παραπομπές


Κατηγορία:Δήμος Γορτυνίας
Κατηγορία:Χωριά της περιφερειακής ενότητας Αρκαδίας